**Обі-Ван Кенобі** (англ.: Obi-Wan Kenobi) — персанаж сусвету Зорных войнаў легендарны рыцар-джэдай. Обі-Ван разам, як і Дарт Вейдэр, Ёда, R2-D2 і C-3PO, адзін з выбітнейшых герояў усёй кінасагі «Зорныя войны», таксама вядомы як «*перамоўшчык*» за свае выдатныя дыпламатычныя якасці.. Ён з’яўляецца ў тым ці іншым выглядзе ва ўсіх шасці частках фільму. У першай трылогіі ролю Бена Кенобі згуляў Алек Гінэс, а ў новай трылогіі ролю маладога Обі-Вана згуляў Юэн Мак-Грэгар.

Біяграфія
---------

### У новай трылогіі

Юэн Мак-Грэгар у ролі Обі-Вана Кенобі ў фільме «Эпізод II: Атака клонаў»
Обі-Вана вучыў майстар-джэдай Квай-Гон Джын. У канцы першага фільму малады джэдай забівае Дарта Мола, магутнага сітха, якога падаслаў Дарт Сідыус. У гэтай жа бойке гіне яго настаўнік, Квай-Гон Джын. Перад смерцю ён просіць, каб Обі-Ван працягнуў навучанне Энакіна. Пасля смерці свайго настаўніка Кенобі сам становіцца настаўнікам для маленькага хлопчыка Энакіна Скайуокера і такім чынам выконвае апошні запавет настаўніка. У другім эпізодзе Обі-Вану Рада джэдаяў дае заданне знайсці таго, хто стаіць за замахам на жыццё Падмэ. Пошукі прыводзяць яго на планету Джэанозіс. Там ад Графа Дуку, цёмнага джэдая, Обі-Ван даведваецца жахлівую тайну. Дуку паведамляе Кенобі, што Рэспублікай даўно кіруе сам Дарт Сідыус, аднак Обі-Ван не можа паверыць у гэта, але ў той жа момант у душы рыцара-джэдая ўзнікае недавер да канцлера Палпаціна. У трэцім эпізодзе паміж Кенобі і Энакінам узнікае сапраўдны канфлікт. Обі-Ван Кенобі ўсё больш адчувае, што Дуку меў рацыю, калі казаў, што Рэспублікай кіруе сітх. У той жа час Энакін не хоча чуць нічога дрэннага пра канцлера. Ён цалкам яму давярае і ліча сваім старым сябрам. У канцы фільму Палпацін зацягвае Энакіна на цёмны бок Сілы і здраджвае дэмакратыі, ён знішчае старую Галактычную рэспубліку. Энакін, здрадзіўшы ордэну, пачынае ваяваць супраць джэдаяў. Дарт Сідыус наракае яго Драт Вейдэр. Обі-Ван, Ёда і астатнія джэдаі, каторым пашанціла выжыць, сыходзяць у выгнанне. Обі-Ван адпраўляецца на планету пяскоў — Татуін. Там ён прысвячае жыццё ахове Люка Скайуокера, сына Энакіна Скайуокера, народжанага ад Падмэ.

### У арыгінальнай трылогіі

У арыгінальнай трылогіі Обі-Ван — гэта старык, які жыве на планеце Татуін у выгнанне. Мясцовым жыхарам ён больш вядомы як старык Бэн. Яго лічаць дзіваком. У пачатку чацвёртага эпізоду Бэн выратоўвае Люка ад нападу на яго пясочных людзей. Обі-Ван распавядае Люку, што яго бацька быў вялікім джэдаем і ўручае бацькоўскі светлавы меч. Калі Люк Скайуокер, Хан Сола і Чубака прыбываюць на Зорку смерці і адпраўляюцца на ратаванне прынцэсы Леі, Обі-Ван, рызыкуючы сабой, прабіраецца да пульта кіравання прыцягваючым прамянём. Яго былы вучань Дарт Вейдэр адчувае прысутнасць былога настаўніка на баявой станцыі. Ён адпраўляецца на пошукі свайго старога настаўніка, а цяпер галоўнага ворага. Пад час бойкі Дарт Вейдэр забівае Обі-Вана, але ў момант забойства стары рыцар-джэдай яднаецца з Сілай і яго цела знікае. Вейдэр быў моцна збянтэжаны гэтым, што дапамагло Хану, Леі і Люку збегчы са станцыі. Такмі чынам Обі-Ван ахвяраваў сабой дзеля жыцця Люка Скайуокера і Леі. У канцы 4 эпізоду Люк знішчае Зорку смерці, але за імгненне да гэтага ён чуе голас Обі-Вана, які гаворыць яму сканцэнтравацца на Сіле. Гэтая парада дапамагае Люку трапна стрэліць па рэактару станцыі. У пятым фільму дух Обі-Вана ізноў з’яўляецца Люку на ледзяной планеце Хот. Ён раіць Скайуокеру ляцець на планету Дагоба, дзе жыве магістр Ёда, каб працягнуць навучанне і стаць сапраўдным джэдаем. На працягу шостай часткі Обі-Ван з’яўляецца некалькі разоў, апошні раз ён разам з Ёдам і Энакінам Скайуокерам з’яўляюцца перад Люкам у самым канцы фільму, як знак таго, што джэдаі вярнуліся.

Зброя
-----

Светлы бок Сілы і сіні светлавы меч.

Зноскі
------

1. ↑  Афіцыйная старонка. Обі-Ван Кенобі

Спасылкі
--------

* Лагатып Вікісховішча На Вікісховішчы ёсць медыяфайлы па тэме Обі-Ван Кенобі
* Афіцыйная старонка (англ.)
* Obi-Wan Kenobi на Вукіпедыі: Вікі пра *Зорныя Войны*

| ⛭Сусвет Зорных войнаў |
| --- |
| Персанажы: | C-3PO · R2-D2 · *HK-47* · Адмірал Озель · Боба Фет · Генерал Грывус · Граф Дуку · Энакін Скайуокер (Дарт Вейдэр) · Дарт Мол · *Дарт Рэван* · *Дарт Сіян*  · *Палпацін (Дарт Сідыус) · Джаба Хат · Джанга Фет · Джа-Джа Бінкс · Ёда · Квай-Гон Джын · Лея Аргана · Люк Скайуокер · Мейс Вінду · Нут Ганрэй · Обі-Ван Кенобі · Падмэ Амідала · Уілхуф Таркін · Уота · Хан Сола · Чубака · Шмі Скайуокер · Мара Джэйд · Лэнда Калрысіян · Траўн · Асака Тана · Гален Марэк (Старкілер)* |
| Арганізацыі: | Джэдаі · Сітхі · Галактычная рэспубліка · Галактычны сенат · Канфедэрацыя Незалежных Сістэм · Галактычная Імперыя · Паўстанцкі Альянс · Новая Рэспубліка |
| Планеты: | Карусант · Алдэраан · Кашыік · Корыбан · Набу · Татуін · Явін IV · Эндар |
| Тэхніка: | Бластар · Дроіды · AT-AT · AT-ST · Зорны Разбуральнік · Зорка смерці · Клоны · Светлавы меч · Сіла · TIE Fighter · X-wing · Тысячагадовы сокал |
| Расы: | Хаты · Эвакі |
| Храналогія«Зорных войнаў»: | Дарэспубліканская эпоха · Войны клонаў · Старая Рэспубліка · Галактычная Імперыя · Эпоха Паўстання · Бітва пры Явіне IV · Бітва на Хоце · Бітва пры Эндары · Новая Рэспубліка · Новы Ордэн джэдаяў · Эпоха Спадчыны |
| Партал пра Зорныя войны |

| ⛭Джэдаі |
| --- |
| Сусвет | 
* Сіла (Светлы бок)
* Савет джэдаяў
* Падаван
* Светлавы меч
* Цёмны джэдай

 |
| Асноўныя персанажы | 
* Ёда
* Обі-Ван Кенобі
* Энакін Скайуокер
* Люк Скайуокер

 |
| Кніжныя серыі | 
* «Акадэмія джэдаяў
* «Вучань джэдая»
* «Прынц-джэдай»
* «Апошні джэдай»
* «Новы Ордэн джэдаяў»
* «Юныя рыцары-джэдаі»

 |
| Гульні | «Star Wars: Jedi Knight» |
| Уплыў | 
* Джэдаізм
* Перапіс джэдаяў

 |